31995R1325
L 128/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1325/95 НА СЪВЕТА
от 6 юни 1995 година
за изменение на Регламент (ЕО) № 517/94 относно общите правила за внос на текстилни продукти от някои трети страни, необхванати от двустранни споразумения, протоколи или други договорености, нито от други специфични правила за внос на Общността
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че Регламент (ЕО) № 517/94 на Съвета от 7 март 1994 г. относно общите правила за внос на текстилни продукти от някои трети страни, необхванати от двустранни споразумения, протоколи или други договорености, нито от други специфични правила за внос на Общността (1), въведе някои количествени квоти, изброени в приложения III Б, IV, V и VI към посочения регламент, приложими по отношение на страните, посочени в тези приложения;
като има предвид, че в съответствие с член 2 от Акта относно условията за присъединяване на Австрия, Финландия и Швеция и промените в договорите на които се основава Европейският съюз, наричан по-долу „Акта за присъединяване“, Регламент (ЕО) № 517/94, и по-специално фиксираните в него квоти са приложими по отношение на присъединяващите се страни; като има предвид, че въпреки това съгласно член 30 от Акта за присъединяване е необходимо упоменатите квоти да се адаптират в съответствие с насоките, предвидени в приложение II към Акта за присъединяване и в рамките на условията, предвидени в член 169 от същия акт;
като има предвид, че при определянето на нивото на гореспоменатите квоти Съветът положи усилия да постигне баланс между адекватната защита на съответните промишлени сектори на Общността и необходимостта от запазване на традиционните търговски потоци със съответните страни, като отчита различните интереси на страните;
като има предвид, че с оглед присъединяването този баланс следва да се запази чрез осигуряване все пак, в светлината на насоките, изложени в приложение II към Акта за присъединяване, на непрекъснатостта на традиционните търговски потоци на присъединяващите се страни за съответните продукти; като има предвид, че за тази цел отчетеният внос за 1993 г. - най-близката година, за която са налице пълни статистически данни - може да се счита за представителен за тенденцията на традиционната търговия;
като има предвид, че при тези обстоятелства нивата на квотите, определени на годишна основа с Регламент (ЕО) № 517/94, следва да бъдат коригирани чрез добавяне на количествата, които са еквивалентни на отчетения през 1993 г. внос;
като има предвид, че на 19 януари 1995 г. Комисията парафира споразумение относно търговията с текстилни продукти, необхванати от Двустранното споразумение относно търговията с текстилни продукти;
като има предвид, че поради това от 1 януари 1995 г. количествените квоти, въведени с Регламент (ЕO) № 517/94 в приложения III Б, IV, V и VI към него, следва да бъдат изменени, както е показано в приложението към настоящия регламент,
ПРИЕ НАСТОЯЩИЯ РЕГЛАМЕНТ:
Член 1
Приложения III Б, IV, V и VI към Регламент (ЕО) № 517/94 се заменят с тези, посочени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 6 юни 1995 година.